ভয়াবহ দুর্ঘটনা পেরুতে! খাদে বাস পড়ে মৃত্যু হল ৩৭ জনের

ওয়েব ডেস্ক : ভয়াবহ দুর্ঘটনা দক্ষিণ আমেরিকার দেশ পেরুতে (Peru)। খাদে পড়ে গেল যাত্রীবাহী একটি বাস। সেই ঘটনায় মৃত্যু (Death) হল বহু মানুষের। জানা যাচ্ছে, এই দুর্ঘটনায় এখনও পর্যন্ত মৃত্যু হয়েছে ৩৭ জনের। আহত হয়েছেন অন্তত ২৪ জন। আহতদের ভর্তি করা হয়েছে হাসপাতালে।

সূত্রের খবর, বুধবার রাতে এই দুর্ঘটনাটি (Accident) ঘটেছে। ৬০ জন যাত্রী নিয়ে এক যাত্রীবাহী বাসটি যাচ্ছিল দক্ষিণ পেরুর আরেকুইপা শহরের উদ্দেশে। সেই সময় একটি ট্রাক ওই বাসে এসে ধাক্কা মারে বলে খবর। তার পরেই রাস্তা থেকে যাত্রীবোঝাই বাসটি গিয়ে পড়ে ২০০ মিটার নীচে গভীর খাদে।

আরও খবর : ‘অন্যান্য দেশ থেকে প্রতিভা আনা দরকার’, বললেন ট্রাম্প

জানা গিয়েছে, বিকট শব্দ শুনে প্রথমে ঘটনাস্থলে ছুটে এসেছিলেন স্থানীয়রা। তাঁরা প্রথমে উদ্ধার কাজ শুরু করেন। এর পর সেখানে গিয়ে পৌঁছয় পুলিশ। তার পরেই মৃত দেহের পাশাপাশি আহতদেরকেও উদ্ধার করা হয়। এর পরেই আহতদের নিয়ে গিয়ে ভর্তি করানো হয় হাসপাতালে। আপাতত তাঁরা সেখানেই চিকিৎসাধীন বলে খবর।

তবে এই ভয়াবহ ঘটনা কীভাবে ঘটল? তা নিয়ে প্রশ্ন উঠেছিল। এ নিয়ে পুলিশের প্রাথমিক অনুমান, মদ্যপ অবস্থায় ছিলেন ট্রাকের চালক। তিনি বেপরোয়া গতিতে ওই ঘাতক ট্রাকটি চালাচ্ছিলেন। তার পরেই সেটি নিয়ন্ত্রণ হারিয়ে ধাক্কা মারে বাসটিতে। যার কারণে বাসটি খাদে পড়ে ৩৭ জনের মৃত্যু (Death) হয়। সূত্রের খবর, ইতিমধ্যে অভিযুক্ত ট্রাক চালককে গ্রেফতার করেছে পুলিশ।